**ZMLUVA O SLUŽBE NAKLADANIA S ODPADOM**

uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“), v súlade s príslušnými ustanoveniami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“)

medzi Zmluvnými stranami:

**Držiteľ odpadu:**

Obchodný názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zastúpený: Ing. Mgr. Ivan Sokáč, PhD., MBA, predseda predstavenstva

Ing. Andrej Rutkovský, člen predstavenstva

Štát: Slovenská republika

IČO: 00 681 300

DIČ: 2020318256

IČ DPH: SK 2020318256

Zapísaný: v Obchodnom registri Okresného súdu Bratislava I,

oddiel: Sa, vložka číslo: 482/B

Bankové spojenie: Československá obchodná banka, a.s.

IBAN: SK37 7500 0000 0000 2533 2773

SWIFT: CEKOSKBX

(ďalej len „**Držiteľ odpadu**")

a

**Odberateľ:**

Obchodný názov: [doplniť]

Sídlo: [doplniť]

Zastúpený: [doplniť]

Štát: [doplniť]

IČO: [doplniť]

DIČ: [doplniť]

IČ DPH: [doplniť]

Zapísaný: Obchodný register Okresného súdu [doplniť],

oddiel: [doplniť], vložka č. [doplniť]

Bankové spojenie: [doplniť]

IBAN: [doplniť]

SWIFT: [doplniť]

(ďalej len „**Odberateľ**")

(Držiteľ odpadu a Odberateľ spolu ďalej len „**Zmluvné strany**" alebo jednotlivo „**Zmluvná strana**“)

(ďalej len „**Zmluva**“)

1. **PREDMET ZMLUVY**
   1. Zmluvné strany sa dohodli na uzatvorení tejto Zmluvy v rozsahu a za podmienok v nej uvedených. Poskytovateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Nakladanie s odpadmi pochádzajúcimi od občanov“.***
   2. Predmetom tejto Zmluvy je záväzok Odberateľa vykonávať pre Držiteľa odpadu  službu nakladania s obyčajným a nebezpečným odpadom uvedeným v prílohe č.1 Technická špecifikácia (ďalej len „**príloha č. 1**“) tejto Zmluvy (spolu ďalej len „**Odpad**“), a to uložením na skládku odpadu [doplniť názov a miesto skládky] (ďalej len „**Skládka**") alebo spálením v spaľovni nebezpečného odpadu [doplniť názov a miesto spaľovni] (ďalej len „**Spaľovňa**") alebo iným spôsobom v zariadení [doplniť názov a miesto zariadenia] (ďalej spolu len „**Miesto spracovania odpadu**“) v súlade so Zákonom o odpadoch a príslušnými všeobecne záväznými právnymi predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva a prílohou č. 1 Zmluvy a záväzok Držiteľa odpadu uhradiť Odberateľovi odmenu podľa tejto Zmluvy, najmä prílohy č. 2 Cena (ďalej len „**príloha č. 2**“).
   3. Odberateľ sa zaväzuje zabezpečiť prepravu Odpadu a službu nakladania s Odpadom za odmenu uvedenú v tejto Zmluve v čase dohodnutom s kontaktnou osobou Držiteľa odpadu alebo podľa objednávok Držiteľa odpadu podľa tejto Zmluvy.
   4. Zmluvné strany sa dohodli, že predpokladané množstvo Odpadu, ktoré bude odovzdané Držiteľom odpadu Odberateľovi počas trvania tejto Zmluvy od nadobudnutia účinnosti Zmluvy je uvedené v tabuľke č. 2 prílohy č. 1 tejto Zmluvy. Zmluvné strany sa dohodli, že Držiteľ odpadu nie je povinný odovzdať Odberateľovi Odpad v celom uvedenom množstve a je výlučným právom Držiteľa odpadu rozhodnúť, v akom množstve bude Odpad odovzdaný Odberateľovi, pričom Odberateľ si nemôže nárokovať dodanie predpokladaného množstva odpadov stanoveného v tejto Zmluve, ani uplatňovať za nedodané množstvo náhradu škody.
   5. Miesto odovzdania Odpadu sa nachádza na adrese Držiteľa odpadu: Zberný dvor, Stará Ivanská cesta 2, 821 04 Bratislava (ďalej len „**Zberný dvor**“). Zmluvné strany sa dohodli, že Držiteľ odpadu je oprávnený zabezpečiť odvoz Odpadu na vlastné náklady do Miesta spracovania alebo iného odberného miesta Odberateľa. V prípade, ak Držiteľ odpadu uskutočňuje odvoz Odpadu, vykoná aj naloženie a vyloženie na vlastné náklady.
   6. Odberateľ týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia v predpísanej forme a rozsahu, že má vykonané všetky zákonom stanovené registrácie a aj počas platnosti Zmluvy bude disponovať právoplatnými rozhodnutiami, ktoré ho oprávňujú prepravovať a nakladať s Odpadom v súlade so Zákonom o odpadoch a ďalšími všeobecne záväznými právnymi predpismi.
   7. Odberateľ sa zaväzuje Držiteľovi odpadu preukázať sa pred podpísaním tejto Zmluvy (i) právoplatným povolením na prepravu nebezpečného odpadu alebo platnou zmluvou s prepravcom nebezpečného odpadu, ktorý spĺňa všetky zákonom alebo osobitným predpisom stanovené registrácie na vykonávanie prepravy Odpadu, (ii) všetkými potrebnými dokumentami v zmysle bodu 1.6 tejto Zmluvy, ktoré oprávňujú Odberateľa na výkon činností v zmysle bodu 1.2 tejto Zmluvy, (iii) zmluvu so Skládkou odpadu, na ktorú bude Odpad ukladaný a povolenie na prevádzkovanie tejto Skládky podľa Zákona o odpadoch a/alebo (iv) zmluvu so Spaľovňou odpadu a povolenie na prevádzkovanie tejto Spaľovne.
2. **PODMIENKY  NAKLADANIA S ODPADOM**
   1. Podmienky odberu, odvozu a nakladania s Odpadom sú uvedené v tejto Zmluve a jej prílohách.
   2. Odberateľ odváži Odpad a vyhotoví v dvoch (2) vyhotoveniach vážny lístok, pričom jedno vyhotovenie vážneho lístku odovzdá zástupcovi Držiteľa odpadu pre účely fakturácie a kontroly v zmysle Zákona o odpadoch. Vážny lístok musí obsahovať tieto údaje: identifikáciu Držiteľa odpadu, miesto odovzdania Odpadu, druh a kód odovzdaného Odpadu, hmotnosť Odpadu, dátum a čas prevzatia Odpadu, evidenčné číslo motorového vozidla, ktorým bol Odpad odvezený. Vážny lístok bude v najbližšom možnom čase odoslaný e-mailom Držiteľovi odpadu.
   3. Momentom prevzatia Odpadu na prepravu nebezpečenstvo škody na veci a vlastníctvo Odpadu prechádza na Odberateľa a Odberateľ je zodpovedný za manipuláciu s týmto Odpadom v súlade s platnými všeobecne záväznými právnymi predpismi.
   4. Odberateľ vydá Držiteľovi odpadu potvrdenie o spracovaní nebezpečného odpadu, a to na kópiách strany č. 1 a č. 4 sprievodného listu nebezpečného odpadu (ďalej len „**SLNO**“). SLNO v súlade s údajmi uvedenými na vážnom lístku vystavenom na certifikovanej váhe Odberateľa, ktorý potvrdí pečiatkou a podpisom povereného pracovníka. Odberateľ zabezpečí, aby bol pred nakladaním nebezpečného odpadu dodaný riadne vypísaný SLNO Držiteľovi odpadu, ktorý vypíše požadované údaje do SLNO a následne Odberateľ, ktorý zabezpečuje prepravu nebezpečného odpadu a je podľa § 26 odsek 1 Zákona o odpadoch odosielateľom odpadu na SLNO potvrdí príjem nebezpečného odpadu a kópiu strany č. 1 a strany č. 4 SLNO odošle spolu s faktúrou na adresu Držiteľa odpadu.
   5. Odberateľ vyhlasuje, že Miesto nakladania s odpadom bude mať počas platnosti Zmluvy voľnú kapacitu na minimálne také množstvo Odpadu definované v tejto Zmluve, ktoré je vyjadrené hmotnosťou v tonách v prílohe č. 1 tejto Zmluvy a zároveň zabezpečí nakladanie s  odpadom v Mieste nakladania s odpadom.
   6. Plnenie z tejto Zmluvy sa realizuje na základe objednávok vystavovaných Držiteľom odpadu jeden (1) týždeň vopred (ďalej len „**Objednávka**“) a potvrdených Odberateľom.
   7. Odberateľ sa zaväzuje akceptovať Objednávku momentom jej doručenia elektronickou formou na ním pre tento účel určenú e-mailovú adresu. Odberateľ potvrdí Objednávku e-mailom do dvoch (2) pracovných dní odo dňa prijatia Objednávky. Zmluvné strany sa dohodli, že Objednávky zadávané na základe tejto Zmluvy budú zodpovedať podmienkam dohodnutým v tejto Zmluve a právam a povinnostiam dohodnutým v tejto Zmluve. Potvrdením Objednávky je uzatvorená jednotlivá zmluva (ďalej len „**Jednotlivá zmluva**“).
   8. Držiteľ odpadu sa zaväzuje, že Odpady budú uložené do pevných, netečúcich a neporušených boxov podľa popisu v prílohe č. 1 tejto Zmluvy, pričom takto uskladnené Odpady zodpovedajú príslušným všeobecne záväzným právnym predpisom pre prepravu Odpadov podľa prílohy č. 1 tejto Zmluvy. Boxy musia byť bezpečne uzatvorené spôsobom, aby nemohlo dôjsť k uvoľneniu a samovoľnému úniku Odpadu, inak Odberateľ nie je povinný Odpad prevziať od Držiteľa odpadu.
   9. Každý jednotlivý box, v ktorom sú Odpady podľa tejto Zmluvy uložené, je Držiteľ odpadu povinný označiť identifikačnými listami (ďalej len „**ILNO**“). SLNO podľa tejto Zmluvy zabezpečí Držiteľ odpadu.
   10. V prípade, ak Držiteľ odpadu nezabezpečí podľa bodu 2.10 Zmluvy Odpad k preprave, Odberateľ nie je povinný takto nezabezpečený Odpad prevziať a je oprávnený vyfakturovať náklady za cestu Držiteľovi odpadu.
   11. V prípade, ak existuje riziko, že Odberateľ nebude môcť prebrať Odpad podľa tejto Zmluvy alebo podľa lehoty určenej v Objednávke a na odbernom mieste podľa tejto Zmluvy, Odberateľ bude o tejto skutočnosti informovať Držiteľa odpadu bez zbytočného odkladu najneskôr do troch (3) pracovných dní po tom, čo sa o tejto skutočnosti dozvie.
   12. Držiteľ odpadu je oprávnený v prípade potreby na vlastné náklady a vlastnými prostriedkami prepraviť Odpad do Miesta nakladania a odovzdať Odpad Odberateľovi na tomto mieste. V prípade, ak Držiteľ odpadu vykoná prepravu Odpadu v zmysle tejto Zmluvy, Odberateľ nie je oprávnený fakturovať náklady na prepravu odpadu.
   13. Odberateľ nie je oprávnený zmeniť Miesto nakladania s Odpadom bez písomného súhlasu Držiteľa odpadu, o ktorý ho musí vopred požiadať. Držiteľ odpadu sa vyjadrí v lehote desiatich (10) dní od doručenia žiadosti Odberateľa na vydanie písomného stanoviska k uvedenej žiadosti podľa predošlej vety. Miesto nakladania s odpadom, ktorým Odberateľ žiada nahradiť pôvodné Miesto nakladania s odpadom odpadu, musí spĺňať všetky požiadavky uvedené v tejto Zmluve. Pre vylúčenie pochybností platí, že Držiteľ odpadu nie je povinný schváliť takúto zmenu.
   14. Odberateľ je počas plnenia tejto Zmluvy povinný dodržiavať zásady bezpečnosti a ochrany zdravia pri práci (ďalej len „**BOZP**“), zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež ako „**HSE predpisy**“), interné predpisy Držiteľa odpadu, najmä, ale nie výlučne interný predpis Zásady práce a správania sa zamestnancov dodávateľov a odberateľov, ktorý tvorí Prílohu č. 3 tejto Zmluvy a prevádzkový poriadok podľa európskej dohody o medzinárodnej cestnej preprave nebezpečných vecí, ktorý tvorí prílohu č. 4 tejto Zmluvy.
   15. V prípade, ak sa na vykonávanie činnosti Odberateľa vzťahujú aj iné interné predpisy Držiteľa odpadu, alebo budú v budúcnosti takéto interné predpisy prijaté, tieto sú záväzné pre Odberateľa dňom doručenia ich znenia Odberateľovi.
   16. Podpisom tejto Zmluvy Odberateľ prehlasuje, že sa oboznámil s internými predpismi podľa Prílohy č. 3 a 4 tejto Zmluvy, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Odberateľ sa zaväzuje na výkon činnosti v areáli Držiteľa odpadu zamestnávať len pracovníkov preukázateľne preškolených z interných predpisov.
   17. Držiteľ odpadu je oprávnený v priebehu účinnosti tejto Zmluvy zmeniť interné predpisy. O tejto zmene bude Odberateľa informovať minimálne desať (10) pracovných dní vopred pred dňom ich účinnosti, zaslaním e-mailovej správy na e-mailové adresy kontaktných osôb uvedených v tejto Zmluve alebo na e-mailové adresy kontaktných osôb, ktoré budú neskôr v súlade s touto Zmluvou preukázateľne oznámené ako nové kontaktné osoby, resp. nové e-mailové adresy. Odberateľ je povinný sa s oznámenými zmenami interných predpisov oboznámiť v súlade s týmto odsekom Zmluvy a tieto dodržiavať, pričom sú tieto interné predpisy záväzné pre Odberateľa dňom ich účinnosti. V prípade, ak Držiteľ odpadu nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre Odberateľa piaty (5.) deň od doručenia e-mailovej správy s informáciou o ich zmene. Odberateľ sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.

Pre vylúčenie pochybností sa Zmluvné strany dohodli, že pre zmenu interných predpisov nie je potrebné uzatvárať písomný dodatok k tejto Zmluve.

* 1. Odberateľ je povinný kontrolovať dodržiavanie HSE predpisov a interných predpisov svojimi subdodávateľmi a Držiteľ odpadu je oprávnený kontrolovať dodržiavanie týchto predpisov zo strany Odberateľa a jeho subdodávateľov. Odberateľ zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba Odberateľa (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia v areáli Držiteľa odpadu pri činnosti vykonávanej v záujme Držiteľa odpadu, zaväzuje sa Odberateľ bez zbytočného odkladu o tom informovať kontaktnú osobu/zástupcu Držiteľa odpadu a zaväzuje sa spolupracovať za účelom vyšetrenia a objasnenia tejto udalosti. Držiteľ odpadu považuje za pracovníka Odberateľa alebo jeho subdodávateľa každú osobu, ktorá vykonáva podľa tejto Zmluvy prácu pre Odberateľa alebo jeho subdodávateľa, bez ohľadu na to, aký je medzi nimi zmluvný vzťah.
  2. Odberateľ výslovne súhlasí s tým, aby Držiteľ odpadu vykonával kontroly plnenia tejto Zmluvy kedykoľvek počas platnosti tejto Zmluvy v Mieste nakladania s odpadom. Kontrolou Držiteľa odpadu sa na účely tejto Zmluvy rozumie kontrola dodržiavania Zákona o odpadoch a ostatných všeobecne záväzných právnych predpisoch pri nakladaní s odpadom Držiteľa odpadu vykonávaná zamestnanom alebo poverenou osobou Držiteľa odpadu, teda najmä vyhodnotenie súladu medzi prevádzkovým poriadkom a vykonávaním povolenej činnosti. Z kontroly bude vykonaný zápis, ktorej kópia bude odovzdaná Odberateľovi na mieste kontroly. Odberateľ týmto výslovne súhlasí so vstupom Držiteľa odpadu na Miesto nakladania s odpadom a vyhotovením fotodokumentácie a/alebo audiovizuálneho záznamu, pričom Držiteľ odpadu dodrží všetky BOZP pravidlá v mieste nakladania s odpadom. Držiteľ odpadu je povinný informovať Odberateľa pred plánovanou kontrolou podľa tohto bodu tejto zmluvy minimálne jeden (1) pracovný deň vopred.

1. **CENA A PLATOBNÉ PODMIENKY**
   1. Zmluvné strany sa dohodli, že za nakladanie s Odpadom v zmysle tejto Zmluvy má Odberateľ nárok na odmenu podľa v zmysle Prílohy č. 2 tejto Zmluvy počas celej doby trvania Zmluvy. V Cene budú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Odberateľa, najmä, ale nie výlučne, náklady súvisiace s nakladaním s Odpadom.
   2. Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) v deň vzniku daňovej povinnosti.
   3. Celkovú Cenu podľa bodu 3.1 tejto Zmluvy uhradí Držiteľ odpadu na základe faktúry vystavenej Odberateľom po skončení príslušného kalendárneho mesiaca, v ktorom bol Odpad prevzatý Odberateľom.
   4. Maximálna celková cena uhradená Držiteľom odpadu na základe Objednávok zadávaných v súlade s predmetom Zmluvy **[doplniť],- EUR bez DPH *(slovom: [doplniť]*** ***eur)*** počas celej doby trvania Zmluvy v zmysle Prílohy č. 1 tejto Zmluvy.
   5. Faktúra musí obsahovať všetky náležitosti podľa zákona o DPH a zákona č. 431/2002 Z. z. o účtovníctve v znení neskorších predpisov a  údaje podľa tejto Zmluvy, najmä:

* označenie Držiteľa odpadu,
* označenie Odberateľa,
* číslo Zmluvy,
* číslo Objednávky,
* objem odvezeného Odpadu,
* pečiatka a podpis oprávnenej osoby Odberateľa.

Prílohou faktúry sú vážne lístky alebo sumárna zostava odovzdaného Odpadu za celý mesiac a v prípade nebezpečného odpadu 4. strana SLNO.

* 1. Lehota splatnosti faktúry je tridsať (30) dní odo dňa jej doručenia Držiteľovi odpadu.
  2. V prípade, že faktúra nebude obsahovať náležitosti uvedené v zákone o DPH alebo v tejto Zmluve, Držiteľ odpadu je oprávnený vrátiť faktúru Odberateľovi na opravu. V takomto prípade nová lehota splatnosti začne plynúť doručením opravenej alebo novo vystavenej faktúry Držiteľovi odpadu.
  3. Držiteľ odpadu bude hradiť faktúru Odberateľovi v prospech bankového účtu uvedeného v záhlaví tejto Zmluvy. Za deň úhrady sa považuje deň, kedy bola príslušná čiastka pripísaná v prospech bankového účtu Odberateľa.
  4. Odberateľ podpisom tejto zmluvy výslovne súhlasí ☐ / nesúhlasí ☐ s osobitnými ustanoveniami o zasielaní faktúry v elektronickej podobe v zmysle tejto Zmluvy.
  5. Osobitné ustanovenia o zasielaní faktúry v elektronickej podobe:

1. Držiteľ odpadu udeľuje Odberateľovi súhlas a oprávnenie v zmysle § 71 ods. 1 písm. b) zákona o DPH, aby Odberateľ vyúčtoval poskytovanie služby faktúrou v elektronickej podobe (ďalej len „**elektronická faktúra**“). V prípade, ak sa Zmluvné strany v zmluve dohodli na elektronickom prijímaní faktúr, Odberateľ nadobúda oprávnenie vyhotovovať Držiteľovi odpadu elektronickú faktúru za poskytovanie služby a elektronická faktúra je plnohodnotnou náhradou listinnej faktúry. Odoslaním elektronickej faktúry už Odberateľ nie je povinný Držiteľovi odpadu zasielať faktúry v listinnej podobe, ak nie je v Zmluve stanovené inak. Držiteľ odpadu na základe jeho predchádzajúcej písomnej žiadosti môže Odberateľ zaslať faktúru aj v listinnej podobe. Vierohodnosť pôvodu a neporušenosť obsahu faktúry poslanej elektronicky musí byť v súlade s § 71 ods. 3 zákona o DPH.
2. Odberateľ je povinný elektronickú faktúru doručovať Držiteľovi odpadu formou elektronickej pošty, a to na jeho e-mailovú adresu olo@olo.sk (ďalej len „**e-mailová adresa**“). V zmysle tejto Zmluvy sa: a) doručenie elektronickej faktúry na e-mailovú adresu Držiteľa odpadu považuje za predloženie a doručenie vyúčtovania za poskytovanie služby Držiteľovi odpadu, (b) e-mailová adresa sa popri adrese sídla Držiteľa odpadu považuje za adresu pre zasielanie faktúr.
3. Držiteľ odpadu vyhlasuje, že: a) má prístup k e-mailovej adrese, b) nenesie zodpovednosť za akýkoľvek únik informácií z e-mailu Odberateľa, c) zverejňuje údaje sprístupnené Držiteľovi odpadu v doručenej elektronickej faktúre, v prípade, ak faktúra obsahuje údaje, ktoré sú predmetom obchodného tajomstva, je Odberateľ povinný tieto údaje označiť.
4. Držiteľ odpadu je povinný vopred písomne oznámiť Odberateľovi akúkoľvek zmenu, ktorá by mohla mať vplyv na doručovanie elektronických faktúr podľa tejto Zmluvy, najmä zmenu e-mailovej adresy.
5. Pre vylúčenie pochybností, elektronická faktúra zaslaná v zmysle tejto Zmluvy sa považuje za doručenú Držiteľovi odpadu uplynutím dvoch (2) pracovných dní odo dňa preukázateľného odoslania elektronickej faktúry Držiteľovi odpadu Odberateľom prostredníctvom elektronickej pošty na e-mailovú adresu. V prípade, ak nebude možné doručiť elektronickú faktúru Držiteľovi odpadu na jeho e-mailovú adresu, je Odberateľ povinný doručiť Držiteľovi odpadu faktúru v listinnej podobe a informovať o tom Držiteľa odpadu e-mailom alebo telefonicky.
6. Držiteľ odpadu nezodpovedá za neúplnosť údajov alebo ich poškodenie spôsobné poruchou počas doručovania prostredníctvom siete internet a nezodpovedá za škody vzniknuté z dôvodu nekvalitného pripojenia Odberateľa do siete internet, alebo vzniknuté z dôvodu akejkoľvek nemožnosti Odberateľa pripojiť sa (získať prístup) do siete internet.
   1. Zmluvné strany sa dohodli, že sú oprávnené na započítanie vzájomných pohľadávok, tieto musia však byť písomne odsúhlasené.
   2. Zmluvné strany prehlasujú, že platobné podmienky upravené v tomto článku Zmluvy považujú za primerané a takáto dohoda nie je v hrubom nepomere k právam a povinnostiam vyplývajúcim zo záväzkového vzťahu pre veriteľa.
   3. V prípade, že Držiteľ odpadu bude v omeškaní s plnením svojich peňažných záväzkov voči Odberateľovi (napr. neuhradí faktúru najneskôr v deň splatnosti), je Odberateľ oprávnený požadovať od Držiteľa odpadu zaplatenie zmluvného úroku z omeškania vo výške 0,05 % denne z dlžnej čiastky za každý, aj začatý deň omeškania.
7. **ZMLUVNÉ POKUTY**
   1. V prípade, ak Odberateľ zmení Miesto nakladania s Odpadom bez písomného súhlasu Držiteľa odpadu, zaväzuje sa uhradiť Držiteľovi odpadu zmluvnú pokutu 2000,- EUR *(slovom: dvetisíc eur)*. Za nedodržanie garancie rezervácie kapacity Miesta nakladania pre Držiteľa odpadu počas platnosti tejto Zmluvy podľa bodu 2.5 tejto Zmluvy zaväzuje sa Odberateľ uhradiť Držiteľovi odpadu zmluvnú pokutu vo výške 1000,- EUR *(slovom: tisíc eur)*. V prípade, ak Odberateľ poruší povinnosť pristaviť riadne a včas vozidlo v Zbernom dvore podľa tejto Zmluvy, Odberateľ je povinný uhradiť Držiteľovi odpadu zmluvnú pokutu vo výške 50,- EUR *(slovom: päťdesiat eur)* za každý deň omeškania .
   2. Za neoznámenie ukončenia činnosti alebo pozastavenie činnosti na strane Odberateľa, za neoznámenie, že Odberateľovi bolo odobraté ktorékoľvek z povolení, súhlas alebo registrácia podľa bodu 1.6 tejto Zmluvy, skončila ich platnosť alebo inej obdobnej udalosti, ktorá by mohla mať podstatný vplyv na plnenie predmetu Zmluvy do troch (3) pracovných dní odo dňa vzniku takejto okolnosti (napríklad právoplatnosti takéhoto rozhodnutia, ak bolo vydané rozhodnutie), uhradí Odberateľ Držiteľovi odpadu zmluvnú pokutu 2000 ,- EUR *(slovom: dvetisíc eur)*.
   3. Ak Odberateľ nezabezpečí preberanie dohodnutého druhu Odpadu v dohodnuté dni v dohodnutom čase po dobu dlhšiu ako tri (3) kalendárne dni, bude sa toto porušenie zmluvnej povinnosti považovať za podstatné porušenie zmluvných povinností a Držiteľ odpadu má právo od tejto Zmluvy odstúpiť. Uvedené sa bude pokladať za nedodržanie garancie kapacity Miesta nakladania s odpadom.
   4. Ak Odberateľ poruší zmluvnú povinnosť uvedenú v bode 2.4 tejto Zmluvy a napriek písomnému upozorneniu okamžite neodstráni vyčítané skutočnosti, uhradí Držiteľovi odpadu zmluvnú pokutu vo výške 500 ,- EUR *(slovom: päťsto eur)* za každé jednotlivé porušenie, a to aj opakovane.
   5. V prípade, ak Odberateľ poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto Zmluve, zaväzuje sa uhradiť Držiteľovi odpadu zmluvnú pokutu vo výške 500,- EUR *(slovom: päťsto eur)*.
   6. Za podstatné porušenie zmluvných povinností sa považuje nedodržanie zmluvných povinností, najmä, ale nie výlučne, uvedených v bodoch 4.1 až 4.5 tejto Zmluvy.
   7. V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.6 tejto Zmluvy zo strany Odberateľa, zaväzuje sa Odberateľ uhradiť túto pokutu Držiteľovi odpadu v plnej výške.
   8. Zaplatením zmluvných pokút zo strany Odberateľa nezaniká nárok Držiteľa odpadu na náhradu škody prevyšujúcej zmluvnú pokutu. Zmluvné pokuty si môže Držiteľ odpadu započítať v súlade s § 580 zákona č. 40/1964 Zb. Občianskeho zákonníka v platnom znení (ďalej len „**Občiansky zákonník**“) z ceny vyfakturovanej Odberateľom za plnenie predmetu tejto Zmluvy. Držiteľ odpadu je oprávnený uplatniť si následne zostávajúcu sumu zmluvnej pokuty v prípade, ak je táto vyššia ako cena vyfakturovaná Odberateľom, vystavením faktúry. Odberateľ je povinný uhradiť faktúru do tridsať (30) dní odo dňa jej doručenia Odberateľovi.
8. **DOBA TRVANIA A SKONČENIE ZMLUVY**
   1. Táto Zmluva sa uzatvára na dobu určitú, na dvanásť (12) mesiacov odo dňa nadobudnutia účinnosti Zmluvy alebo do vyčerpania maximálnej ceny stanovenej v bode 3.4 tejto Zmluvy, podľa toho, ktorá zo skutočností nastane skôr.
   2. Zmluvné strany sa dohodli, že túto Zmluvu je možné ukončiť pred uplynutím doby jej platnosti nasledovnými spôsobmi:

(i) odstúpením od Zmluvy;

(ii) dohodou Zmluvných strán;

(iii) výpoveďou Zmluvných strán.

* 1. Každá Zmluvná strana je oprávnená odstúpiť od tejto Zmluvy z dôvodu podstatného porušenia povinností vyplývajúcich z tejto Zmluvy druhej Zmluvnej strane. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane.
  2. Držiteľ odpadu môže od tejto Zmluvy odstúpiť aj v prípade, ak:

1. Odberateľ, alebo osoba konajúca v jeho mene, porušil svoju povinnosť mlčanlivosti;
2. vyhlásenie alebo konanie Odberateľa porušilo dobré meno alebo podnikateľskú dôveryhodnosť Držiteľ odpadu;
3. Odberateľ je platobné neschopný, podal, alebo bol voči nemu podaný návrh na vyhlásenie konkurzu, alebo bol návrh na vyhlásenie konkurzu zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť,
4. Odberateľ obzvlášť závažne porušil HSE predpisy (predpisy BOZP, OŽP, OOP, OH);
5. Odberateľ opakovane alebo závažne porušil ďalšie svoje zmluvné povinnosti uvedené v tejto Zmluve;
6. z iných dôvodov uvedených v tejto Zmluve, najmä, ale nie výlučne z dôvodov podľa bodu 4.6 tejto Zmluvy alebo vo všeobecne záväzných právnych predpisoch.
   1. Odberateľ môže od tejto Zmluvy odstúpiť aj v prípade, ak:
7. Držiteľ odpadu alebo osoba konajúca v jeho mene, porušil svoju povinnosť mlčanlivosti.
8. Držiteľ odpadu neuhradil faktúru vystavenú Odberateľom ani po márnom uplynutí dodatočnej určenej primeranej lehoty, ktorú poskytol Držiteľovi odpadu na uhradenie predmetnej faktúry.
   1. Dohoda o skončení tejto Zmluvy musí byť písomná, podpísaná oboma Zmluvnými stranami a je účinná dňom nasledujúcim po dni jej zverejnenia na webovej stránke Držiteľa odpadu v zmysle § 47a Občianskeho zákonníka, ak osobitný predpis neustanovuje inak.
   2. Zmluvné strany môžu túto Zmluvu písomne vypovedať bez udania dôvodu. Výpovedná lehota sú dva (2) mesiace a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.
   3. Odstúpením alebo výpoveďou tejto Zmluvy Zmluvnou stranou nie je dotknuté jej právo na uplatnenie si svojich nárokov vyplývajúcich z porušenia Zmluvy, vrátane oprávnenia na náhradu prípadnej škody.
   4. Ukončenie Zmluvy nemá vplyv na plnenie práv a povinností, ktoré podľa povahy tejto Zmluvy trvajú aj po ukončení tejto Zmluvy, napríklad práva na úhradu zmluvnej pokuty, náhrady škody, povinnosť mlčanlivosti, úhrada faktúry, a pod.
9. **KOMUNIKÁCIA A DORUČOVANIE**
   1. V prípade, ak nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
   2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Držiteľa odpadu je Peter Šplháček, tel.: +421/918 110 642, email: [splhacek@olo.sk](mailto:splhacek@olo.sk).

Kontaktnou osobou za Odberateľa vo veciach zmluvných je [doplniť], tel.: [doplniť], email: [doplniť].

Kontaktnou osobou za Odberateľa vo veciach technických je [doplniť], tel.: [doplniť], email: [doplniť].

Kontaktnou osobou za Odberateľa vo veciach prijímania Objednávok je [doplniť], tel.: [doplniť], email: [doplniť].

* 1. Korešpondencia súvisiaca so Zmluvou musí byť v slovenskom jazyku a bude sa považovať za doručenú:

1. v deň doručenia zásielky, ak bola zásielka doručená osobne alebo kuriérnou službou; alebo
2. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bola zásielka odopretá, podľa toho, ktorá skutočnosť nastane skôr; alebo
3. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
   1. Odstúpenie od Zmluvy, výpoveď, dohoda o ukončení Zmluvy, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
   2. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví Zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Zmluve.
4. **ÚDAJE O SUBDODÁVATEĽOCH A PRAVIDLÁ ZMENY**
   1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:

[doplniť].

* 1. Subdodávateľom na účely tejto Zmluvy je hospodársky subjekt, ktorý uzavrie na účely plnenia tejto Zmluvy Odberateľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.
  2. Odberateľ je povinný bezodkladne oznámiť Držiteľovi odpadu akúkoľvek zmenu údajov o subdodávateľovi, ako aj údaje o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v bode 7.4 tohto článku Zmluvy, a to v rozsahu uvedenom v bode 7.1 tejto Zmluvy.
  3. Pravidlo pre zmenu subdodávateľov počas plnenia Zmluvy je nasledovné: Odberateľ môže zmeniť subdodávateľa len s písomným súhlasom Držiteľa odpadu. Odberateľ požiada Držiteľa odpadu o zmenu subdodávateľa minimálne päť (5) pracovných dní vopred.
  4. V prípade, ak Odberateľ zabezpečuje plnenie predmetu Zmluvy pre Držiteľa odpadu prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Odberateľ tak, ako by činnosť vykonával on sám.

1. **MLČANLIVOSŤ**
2. Odberateľ je povinný zachovávať mlčanlivosť o všetkých údajoch, informáciách a dokumentoch Držiteľa odpadu, o ktorých sa dozvedel, alebo ktoré mu boli odovzdané alebo sprístupnené v súvislosti s plnením Zmluvy. Odberateľ sa zaväzuje nakladať s takýmito údajmi a materiálmi ako s informáciami dôverného charakteru a predmetom obchodného tajomstva.
3. Informácie podľa bodu 8.1 Zmluvy Odberateľ nie je oprávnený bez písomného súhlasu Držiteľa odpadu poskytnúť tretím osobám.
4. Porušením povinnosti mlčanlivosti nie je poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom. Porušením povinnosti mlčanlivosti nie je poskytnutie informácií štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.
5. **VYŠŠIA MOC**
6. Vyššia moc je na účely tejto Zmluvy výnimočná udalosť alebo skutočnosť:
7. ktorá je mimo kontroly Zmluvnej strany,
8. proti vzniku ktorej sa Zmluvná strana nemohla primerane zabezpečiť pred uzavretím Zmluvy,
9. ktorej sa po jej vzniku nemohla Zmluvná strana náležite vyhnúť, alebo ju odvrátiť a
10. ktorú nie je možné v zásade pripísať druhej Zmluvnej strane.
11. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky podľa bodu 9.1 Zmluvy. Vyššia moc sú najmä nasledujúce prípady:
12. pandémia nebezpečnej choroby;
13. legislatívne uložené podmienky obmedzenia pohybu ľudí, ako napríklad povinnosť karantény, uzatváranie oblastí, zákazy vstupu cudzích štátnych príslušníkov na územie štátu;
14. vyhlásenie mimoriadnej situácie alebo núdzového stavu, ak opatrenia prijaté s ich vyhlásením majú, alebo môžu mať dopad na plnenie povinností podľa tejto Zmluvy;
15. vojna, vojnový stav (bez ohľadu na to či bola vyhlásená), invázia, iné vonkajšie nepriateľské akcie, vzbury, teroristické akcie, revolúcia, povstanie, ozbrojené útoky, alebo občianska vojna v krajine, občianske nepokoje, štrajk;
16. expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať Zmluvnej strane;
17. zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom;
18. zmena právnych predpisov, v dôsledku ktorej sa plnenie Zmluvy stane celkom alebo sčasti nemožným alebo nedovoleným.
19. Ak vyššia moc bráni, alebo bude brániť niektorej zo Zmluvných strán v plnení jej povinností podľa Zmluvy, táto Zmluvná strana je povinná oznámiť druhej Zmluvnej strane túto skutočnosť bez zbytočného odkladu. Zmluvná strana ovplyvnená vyššou mocou nebude zodpovedná za porušenia svojich povinností po dobu, dokiaľ jej vyššia moc bráni, alebo bude brániť v ich plnení. Lehota dodania plnenia alebo jeho jednotlivých častí sa primerane predĺži o vzájomne dohodnutú dobu, minimálne však o dobu trvania vyššej moci.
20. **SPOLOČNÉ A ZÁVEREČNÉ USTANOVENIA**
    1. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
    2. Odberateľ je povinný do siedmich (7) dní odo dňa podpísania Zmluvy podpísať a doručiť do sídla Držiteľa odpadu Antikorupčnú doložku zverejnenú na web stránke Držiteľa odpadu: <https://www.olo.sk/profil-spolocnosti/integrovany-manazersky-system/>.
    3. V prípade, ak niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
    4. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať vecne a miestne príslušný súd Slovenskej republiky.
    5. Odberateľ je povinný na svoje náklady uzatvoriť a mať v platnosti počas platnosti tejto Zmluvy poistnú zmluvy na poistenie nasledovného:

* poistenie zodpovednosti voči tretím osobám za škodu spôsobenú pri výkone svojej činnosti, ktorá kryje aj prípadnú škodu spôsobenú Odberateľom Držiteľovi odpadu pri plnení tejto Zmluvy a/alebo vadným plnením tejto Zmluvy. Odberateľ vyhlasuje, že má ku dňu podpisu tejto Zmluvy uzatvorené poistenie zodpovednosti za škodu s poisťovňou [doplniť] na poistnú sumu [doplniť],- EUR *(slovom: [doplniť]).*
  1. Držiteľ odpadu ako odberateľ osobných údajov týmto informuje Odberateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Držiteľ odpadu spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Držiteľ odpadu nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Držiteľa odpadu právo:
  2. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
  3. namietať spracúvanie svojich osobných údajov;
  4. na prenosnosť osobných údajov;
  5. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Držiteľa odpadu (ďalej len „**Informácie o ochrane osobných údajov**“).
  6. Odberateľ a Držiteľ odpadu podpisom Zmluvy potvrdzujú:

1. správnosť a pravdivosť osobných údajov, ktoré sa ich týkajú a sú uvedené v tejto Zmluve,
2. že im boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informovali o podmienkach spracúvania osobných údajov iné osoby, ktorých osobné údaje si navzájom poskytli Držiteľovi odpadu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
   1. Odberateľ ako odberateľ osobných údajov týmto informuje Držiteľa odpadu, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva na účel uzatvorenia a plnenia tejto Zmluvy, účel komunikácie s príslušnými pracovníkmi Držiteľa odpadu, na vnútorné administratívne účely, oddelenie [doplniť]. Osobné údaje Odberateľ spracúva na základe oprávneného záujmu podľa čl. 6 ods. 1 písm. f) GDPR. Osobné údaje Držiteľ odpadu spracúva aj na účely účtovnej dokumentácia podľa osobitných predpisov podľa čl. 6 ods. 1 písm. c) GDPR. Získané osobné údaje nepodliehajú profilovaniu ani automatizovanému rozhodovaniu. Odberateľ nezamýšľa prenos osobných údajov do tretej krajiny, ani do medzinárodnej organizácie. Kontakt na zodpovednú osobu Odberateľa je [doplniť]; e-mail: [doplniť]. Dotknuté osoby majú právo na prístup k osobným údajom, na opravu nesprávnych a neaktuálnych údajov. V prípade oprávneného záujmu dotknuté osoby majú právo namietať. Viac o podmienkach spracúvania osobných údajov je uvedené na webovom sídle <[doplniť]>.
   2. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
   3. Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.
   4. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
   5. Táto Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   6. Zmluva je vyhotovená v dvoch (3) rovnopisoch, dva (2) rovnopisy pre Držiteľa odpadu a jeden (1) rovnopis pre Odberateľa.
   7. Neoddeliteľnou súčasťou tejto Zmluvy je:

Príloha č. 1 – Technická špecifikácia

Príloha č. 2 – Cena

Príloha č. 3 – Zásady práce a správania sa zamestnancov dodávateľov a odberateľov

Príloha č. 4 – Prevádzkový poriadok podľa európskej dohody o medzinárodnej cestnej preprave nebezpečných vecí – ADR 2019

|  |  |
| --- | --- |
| V ..........................., dňa ............................ | V ..........................., dňa ............................ |
| **Držitel odpadu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Odberateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |